KCDK-E bi sernameyê 'Ma peymana qirkerdişî ya Lozanî nêşinasnenê' eşkerayîyêke daye.
Eşkerayîye de ame parekerdene ke Peymana Lozanî mabênê Îngilîstan, Fransa û Tirkîya de amebî îmzakerdene û na peymane ra dima qirkerdişê kurdan dest pêkerd. KCDK-E dîyar kerd ke fikranê Rayberê Şarê Kurdî Abullah Ocalanî verê temambîyayîşê qirkerdişê kurdan girewto.
KCDK-E vat: ''Kurdî na peymane qetî nêşinasnenê. Kurdî bi xoverdayîşê xo bîyê wayîrê ê hêzî ke Peymana Lozanî pûç bikerê. Ma venga pêro şarê ma danê ke 22yê temmuze de serrgêra 100. ya Peymana Lozanî de bi ruhê seferberî yê neteweyî tewrê rayraşîyayîşê pîlî bibê.''
Agahîyê serê rayraşîyayîşê Lozanî:
22ê temmuze-roja şemeyî
Saeta kombîyayîşî: 11.30
Saeta destpêkerdişî: 13.00
Ca: Place de la Navigation, Lozan, Swisre
